Babelscape/SREDFM huggingface dataset:
Βενετική Σχολή

<br>
Βενετική Σχολή καλείται στην ιστορία της Ζωγραφικής η τεχνοτροπία εκείνη που δημιουργήθηκε στα τέλη του 15ου αιώνα και καλλιεργήθηκε τον 16ο μέχρι τον 17ο αιώνα στη Βενετία.

Η τεχνοτροπία αυτή αποτελούσε έκφραση της ανέμελης, πολυτελούς και ηδυπαθούς ζωής που επικρατούσε τότε στην ισχυρή και πλούσια Βενετία. Η θερμότητα και η χλιδή των έντονων χρωμάτων, καθώς και η ζωηρότητα έκφρασης με κάτι το εξεζητημένο αποτελούσαν τα κυρίαρχα στοιχεία της Βενετικής Σχολής που διαμορφώθηκε από μεγάλους καλλιτέχνες όπως οι: Αλβίζε Βιβαρίνι, Τζάκοπο Μπελλίνι και οι γιοι του Τζεντίλε και Τζοβάννι καθώς και οι άξιοι μαθητές τους Τζορτζόνε, Πάλμα Βέκκιο, ο πολύ σημαντικός Τιτσιάνο και οι μαθητές του Τιντορέττο και Πάολο Βερονέζε, καθώς επίσης, αργότερα, και ο Τζανμπαττίστα Τιέπολο.

Βενετικη Σχολη
Βενετικη Σχολη
Μάχη της Λέσναγια

Η Μάχη της Λέσναγια είναι η πρώτη μεγάλη μάχη της σουηδικής εκστρατείας του 1708-9 εναντίον του Ρωσικού Βασιλείου, και μια από τις κρισιμότερες μάχες του Μεγάλου Βόρειου Πολέμου συνολικά. Έλαβε χώρα στις 9 Οκτωβρίου 1708 στο χωριό Λέσναγια - τότε μεθοριακή περιοχή ανάμεσα στην Πολωνολιθουανική Κοινοπολιτεία και τη Ρωσία, σήμερα περ. 60 χιλιόμετρα νότια-ανατολικά του Μαγιλιόβ στη Λευκορωσία.

Η ρωσική δύναμη απαρτιζόταν από περίπου 12.000 (14.500 σύμφωνα με σουηδικές πηγές) άνδρες υπό την ηγεσία των πριγκίπων Ρέπνιν και Μένσικοφ. Η αντίστοιχη σουηδική ήταν ισάριθμη, περίπου 12.000 άνδρες υπό την ηγεσία του στρατηγού Άνταμ Λούντβιχ Λεβενχάουπτ, αλλά δεν ενεπλάκη σύσσωμη στη μάχη.
Λεύκιος Κορνήλιος Σύλλας

Ο Λεύκιος Κορνήλιος Σύλλας (Λατινικά: "Lucius Cornelius Sulla Felix" ~~ ) (περ. 138 π.Χ. – 78 π.Χ.), ήταν Ρωμαίος στρατιωτικός και πολιτικός συντηρητικών πεποιθήσεων, ο οποίος εκλέχθηκε ύπατος δύο φορές.

Όντας χαρισματικός και αποτελεσματικός σε στρατιωτικά ζητήματα, ο Σύλλας προέλασε με τα στρατεύματά του κατά της ίδιας της Ρώμης δύο φορές, απολαμβάνοντας την απόλυτη εξουσία που του χάρισε το αξίωμα του Δικτάτορα. Από τη θέση αυτή ξεκίνησε μια σειρά από συνταγματικές μεταρρυθμίσεις που είχαν ως απώτερο σκοπό να εξυπηρετήσουν τα συμφέροντα της αριστοκρατικής τάξης. Η δικτατορία του, εντούτοις, σηματοδότησε την αρχή του τέλους για το Σύνταγμα της Ρωμαϊκής Δημοκρατίας, αλλά και της ίδιας της Δημοκρατίας.

Κάποτε περιέγραψαν το χαρακτήρα του ως «μισός αλεπού και μισός λιοντάρι», εξαιτίας της πανουργίας και της γενναιότητάς του. Ο Μακιαβέλλι αργότερα έκανε υπαινιγμό στην εν λόγω περιγραφή του Σύλλα, σκιαγραφώντας τα πιο επιθυμητά χαρακτηριστικά για έναν ηγεμόνα.
Δήμος Γαργαλιάνων

Ο Δήμος Γαργαλιάνων ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Είχε συνολική έκταση 122,68 τετραγωνικά χιλιόμετρα και πληθυσμό 9.083 κατοίκων. Σημαντικοί του οικισμοί, εκτός από τους Γαργαλιάνους, είναι η Μαραθόπολη, το Μουζάκι και ο Πύργος.
Μπόρουτ Πάχορ

Ο Μπόρουτ Πάχορ ("Borut Pahor", 2 Νοεμβρίου 1963), είναι πολιτικός από τη Σλοβενία και μέλος του Ευρωπαϊκού Κοινοβουλίου. Το 2008 έγινε πρωθυπουργός στη χώρα του, έπειτα από τη νίκη του κόμματός του (Σοσιαλδημοκράτες) στις βουλευτικές εκλογές εκείνης της χρονιάς. Το 2012 εξελέγη Πρόεδρος της Σλοβενίας. Επανεξελέγη τον Νοέμβριο του 2017.
Τζορτζ Χέιλ

Ο Τζορτζ Χέιλ ("George Ellery Hale", 29 Ιουνίου 1868 - 21 Φεβρουαρίου 1938) ήταν σπουδαίος Αμερικανός αστρονόμος.

Στην αρχή εργάσθηκε στο αστεροσκοπείο του Χάρβαρντ μέχρι το 1893, στη συνέχεια ακολούθησε τις έρευνες και μελέτες του στο Πανεπιστήμιο του Βερολίνου. Το έτος 1892 διορίστηκε καθηγητής στο Πανεπιστήμιο του Σικάγου όπου και οργάνωσε αστεροσκοπείο στο οποίο και ανέλαβε διευθυντής μέχρι το 1904. Όταν ιδρύθηκε και οργανώθηκε το αστεροσκοπείο επί του όρους Ουΐλσον ανέλαβε τη διεύθυνσή του μέχρι το 1923.

Επίσης το 1916 εκλέχθηκε πρόεδρος της επιτροπής της Εθνικής Ακαδημίας Επιστημών. Το 1927 συνέχισε να εργάζεται σε ιδιωτικό αστεροσκοπείο όπου και κατασκεύασε ειδικό όργανο για τη μελέτη της φυσικής και χημικής σύστασης του Ηλίου, το γνωστό σήμερα φασματογράφο, θέτοντας έτσι και τα θεμέλια της φασματογραφίας. Το 1919 έγινε μέλος της Ακαδημίας των Επιστημών των Παρισίων και στη συνέχεια της Βασιλικής Εταιρίας του Λονδίνου. Για τις εξαιρετικές εργασίες του τιμήθηκε με πολλές διακρίσεις τόσο αμερικανικές όσο και από ευρωπαϊκές επιστημονικές εταιρίες και ινστιτούτα.

Τέλος το 1895 εξέδωσε την «Αστροφυσική εφημερίδα» καθώς και πλείστα έργα. Το όνομά του φέρει, «τιμής ένεκεν», το μεγαλύτερο τηλεσκόπιο του κόσμου, (για πολλά χρόνια), στο Αστεροσκοπείο του Πάλομαρ.



Κατηγορία:Αμερικανοί αστρονόμοι
Νικόλαος Μπαλτατζής - Μαυροκορδάτος

Ο Νικόλαος Μπαλτατζής - Μαυροκορδάτος (Αθήνα 1898 - ;) ήταν Έλληνας δημοσιογράφος, πολιτικός και Ολυμπιονίκης στην υδατοσφαίριση που διετέλεσε μετέπειτα αντιπρόεδρος της Ελληνικής Ολυμπιακής Επιτροπής.
Δήμος Αμαλιάδας

Ο Δήμος Αμαλιάδας ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ήλιδας. Βρισκόταν στο βορειοδυτικό τμήμα του νομού. Ο δήμος είχε (πραγματικό) πληθυσμό 32.090 κατοίκους και καταλάμβανε έκταση 251.945 στρεμμάτων, αποτελώντας το μεγαλύτερο δήμο σε έκταση στο νομό Ηλείας και το δεύτερο σε πληθυσμό. Έδρα του ήταν η Αμαλιάδα, από την οποία πήρε και την ονομασία του.
Ελίγια Μουντέντα

O Ελίγια Μουντέντα ("Elijah Haatuakali Kaiba Mudenda", 6 Ιουνίου 1927 - 2 Νοεμβρίου 2008) ήταν πολιτικός από τη Ζάμπια. Υπήρξε πρωθυπουργός στη χώρα, για το διάστημα από το 1975 ως το 1977.
Καλλισθένης

Ο Καλλισθένης ο Ολύνθιος (περ. 360-327 π.Χ.) ήταν αρχαίος Έλληνας ιστορικός από την Όλυνθο της Χαλκιδικής.
Στεπαναβάν

Η πόλη Στεπαναβάν (αρμενικά:Ստեփանավան) βρίσκεται στο βόρειο άκρο της Δημοκρατίας της Αρμενίας.

Στα τέλη του 18ου αιώνα αρχίζει να εξελίσσεται από ένα μικρό χωριό σε πόλη, χάρη στη γεωγραφική θέση στην οποία βρισκόταν. Αποτελούσε εμπορικό σταυροδρόμι ανάμεσα στη Ρωσία και το Ιράν, την Κίνα και την Ευρώπη. Ιδρυτές της πόλης θεωρούνται οι γνωστές οικογένειες εμπόρων Γκριγκοριάν, Νταντιβανιάν, Αρακελιάν, Μελικσετιάν, Τζιλαβιάν. Η ονομασία της πόλης μέχρι το 1924 ήταν Τζαλάλ - ογλί, οφείλεται δε στο γεγονός ότι ένας από τους ιδρυτές της ήταν ο Αρμένιος άρχοντας Τζαλάλ-ογλί ("γιος του Τζαλάλ" στα τούρκικα), ο οποίος ήρθε στο Τζαλάλ - ογλί στα τέλη του 18ου αι. από το Αρτσάχ (Ναγκόρνο Καραμπάχ) στη Βόρεια Αρμενία για να αποφύγει τους διωγμούς από τους Τούρκους και Τατάρους.

Η σημερινή ονομασία της πόλης δόθηκε για να τιμήσει τον Αρμένιο επαναστάτη και διανοούμενο Στεπάν Σαουμιάν, ο οποίος το 1899 ίδρυσε στην Αρμενία τη πρώτη μαρξιστική λέσχη στο Τζαλάλ-ογλί.

Το 1988 η πόλη Στεπαναβάν υπέστη μεγάλες καταστροφές από σεισμό. 

Σε 5 χιλιόμετρα από την πόλη βρίσκεται το κάστρο Λορί-μπερντ ("το κάστρο Λορί") (10αι. μ.Χ.).

Η πόλη διαθέτει ένα δενδρόπαρκο, το οποίο ιδρύθηκε τη δεκαετία των 1930 από τον Πολωνό Έντβαρντ Λεονόβιτς. Χάρη στις κλιματικές συνθήκες το Στεπαναβάν αποτελεί κατάλληλο μέρος για θεραπεία των ασθενών με φυματίωση.
Τζον Κέι

Ο Τζον Κέι ("John Phillip Key", 1961-) είναι πολιτικός από τη Νέα Ζηλανδία, πρώην αρχηγός του Εθνικού Κόμματος και πρώην πρωθυπουργός, έπειτα από τη νίκη του κόμματός του στις γενικές εκλογές, τον Νοέμβριο του 2008. .
Χαρτούμ

Η πόλη Χαρτούμ (αγγλικά: "Khartoum") είναι η πρωτεύουσα του Σουδάν. Βρίσκεται στη συμβολή του Λευκού και Γαλάζιου Νείλου, στο βορειοκεντρικό Σουδάν. Το 1947 αριθμούσε 68.250 κατοίκους, ενώ το 1993 έφθασε τους 924.000 κατοίκους
Μογκιλιόφ

Το Μογκίλεφ, ή επικρατέστερα Μογκιλιόφ (λευκορωσικά: Магілёў, ρωσικά: Могилёв), είναι μια πόλη στην ανατολική Λευκορωσία, η οποία ανήκει στην ομώνυμη περιφέρεια, παρά τον ποταμό Δνείπερο, περίπου 76 χλμ. από τα σύνορα με την Περιφέρεια Σμολένσκ της Ρωσίας και 105 χλμ. από τα σύνορα με την Περιφέρεια Μπριάνσκ. Έχει περισσότερους από 367.788 κατοίκους (εκτίμηση 2007). Είναι το κέντρο της Περιφέρειας του Μαγιλιόβ και η τρίτη σε μέγεθος πόλη στην Λευκορωσία.
Ζέλικο Κάλατς

Ο Ζέλικο Κάλατς (αγγλ: Zeljko Kalac και κροατικά: Željko Kalac, κροατική : [ʒêːʎko kǎːlat͡s]) είναι πρώην διεθνής Αυστραλός ποδοσφαιριστής, κροάτικης καταγωγής που αγωνίζονταν ως τερματοφύλακας στην Α.Ο. Καβάλα. Λόγω του ύψους του (203 εκ) και του μεγάλου μήκους των χεριών του το έχει δοθεί το προσωνύμιο "Αράχνη".
Άνταμ Λούντβιχ Λεβενχάουπτ

Ο Άνταμ Λούντβιχ Λεβενχάουπτ ("Adam Ludwig Lewenhaupt", 15 Απριλίου 1659 – 12 Φεβρουαρίου 1719) ήταν Σουηδός στρατηγός.
Πύθης

Στην ελληνική μυθολογία με το όνομα Πύθης είναι γνωστός ένας από τους γιους του Δελφού και της Νύμφης Κασταλίας. Αδελφός του Πύθη ήταν ο Καστάλιος και αδελφή του η Φημονόη. Ο Πύθης, που αναφέρεται μόνο σε μία παράδοση, είχε διατελέσει βασιλιάς στους Δελφούς και για τον λόγο αυτό η πόλη των Δελφών ονομάσθηκε και Πυθώ.
Πύλαιος

Στην ελληνική μυθολογία με το όνομα Πύλαιος (από το επίθετο "πυλαίος") είναι γνωστός ένας Θεσσαλός πολέμαρχος, γιος του Λήθου. Ο Πύλαιος, μαζί με τον αδελφό του Ιππόθοο, οδήγησε στον Τρωικό Πόλεμο ένα εκστρατευτικό σώμα Πελασγών από τη Λάρισα. Ο Πύλαιος αναφέρεται στην "Ιλιάδα" (Β 842).
Κλίμακα χάρτη

Γενικά με τον όρο Κλίμακα χάρτη (map scale), χαρακτηρίζεται ο λόγος της επιφάνειας του χάρτη προς την αντίστοιχη επιφάνεια του πραγματικού τμήματος της γήινης επιφάνειας, την οποία αποτυπώνει ο χάρτης. Ο λόγος αυτός μπορεί να αντικατασταθεί με τον λόγο της απόστασης σημείων του χάρτη. Η κλίμακα χάρτου αποτελεί τον δεύτερο τίτλο του κάθε χάρτη μετά τη γεωγραφική ονομασία για την οποία και έχει κατασκευαστεί.

Κατά τη χρησιμοποίηση αυξομερών γεωγραφικών πλατών στη κατασκευή του μερκατορικού χάρτη η κλίμακα είναι διαφορετική ανά διάφορα πλάτη. Για το λόγο αυτό, η κλίμακα στους μερκατορικούς χάρτες αναφέρεται πάντα για συγκεκριμένο γεωγραφικό πλάτος και χαρακτηρίζεται φυσική κλίμακα, (Natural scale). 
Όταν, όμως, η κλίμακα αναφέρεται στον Ισημερινό, (όπου φ = 0°), δηλαδή σε υποτύπωση τόπων Ισημερινού, τότε αυτή χαρακτηρίζεται Ισημερινή κλίμακα, (Equatorial scale).
Πυλαιμένης

Στην ελληνική μυθολογία με το όνομα Πυλαιμένης είναι γνωστός ένας βασιλιάς των Παφλαγόνων, ο οποίος αναφέρεται στην "Ιλιάδα", ήδη στη δεύτερη ραψωδία (Β 851). Ο Πυλαιμένης έλαβε μέρος στον Τρωικό Πόλεμο ως σύμμαχος των Τρώων και σκοτώθηκε από τον Μενέλαο ("Ιλιάδα", Ε 576). Ωστόσο, παρακάτω στην "Ιλιάδα" (Ν 658) ο Πυλαιμένης αναφέρεται μεταξύ των ζωντανών, να θρηνεί για τον θάνατο του γιου του, του Αρπαλίωνα. Ο Όμηρος δεν αναφέρει τη γενεαλογία του Πυλαιμένη, ωστόσο άλλοι συγγραφείς παραθέτουν ως πατέρα του τον Βισάλτη ("Βιβλιοθήκη Απολλοδώρου") ή τον Μέλιο ("Dictys Cretensis").
Πορθάονας

Στην ελληνική μυθολογία με το όνομα Πορθέας (Πορθεύς) ή Πορθάονας ("Πορθάων", κατά τη "Βιβλιοθήκη Απολλοδώρου", Α 7.7) είναι γνωστός ένας γιος του Αγήνορα και της Επικάστης, και εγγονός του Πλεύρωνα και της Ξανθίππης. Ο Πορθάονας ήταν βασιλιάς της Καλυδώνας και είχε τουλάχιστον δύο αδέλφια: τη Δημονίκη και τον μετέπειτα βασιλιά της Αιτωλίας Θέστιο. Ο Πορθάονας πήρε ως σύζυγό του την Ευρύτη και απέκτησαν μαζί αρκετά παιδιά, μεταξύ των οποίων ήταν οι Οινέας, Άγριος, Αλκάθοος, Λευκοπέας, Μέλας και Στερόπη. Ως Πορθεύς, αναφέρεται και στην "Ιλιάδα" (Ξ 115).
Πυλία

Στην ελληνική μυθολογία με το όνομα Πυλία είναι γνωστή η θυγατέρα του βασιλιά των Μεγάρων Πύλαντα. Η Πυλία παντρεύτηκε τον βασιλιά των Αθηνών Πανδίονα Β΄, ο οποίος είχε καταφύγει στα Μέγαρα, και απέκτησαν 4 παιδιά: τον Λύκο, τον Νίσο, τον Πάλλαντα και τον Αιγέα, τον πατέρα του ήρωα Θησέα. Αυτά τα παιδιά, συλλογικά γνωστά ως Πανδιονίδες, επανακατέλαβαν την εξουσία στην Αθήνα.
Σκαιές πύλες

Ως Σκαιές πύλες αναφέρονται στην επική ποίηση των Ελλήνων συγκεκριμένο σημείο της οχύρωσης της Τροίας, πίσω από το οποίο βρίσκονταν τα ανάκτορα του Πριάμου. Τις Σκαιές πύλες γκρέμισαν οι Τρώες προκειμένου να φέρουν τον δούρειο ίππο στην πόλη. Η ύπαρξη τέτοιας ονομασίας κατ' αντιγραφή του θρακικού "σκαιό τείχος", οδήγησε κάποιους να υιοθετήσουν την άποψη ότι οι Τρώες ανήκαν σε θρακικά φύλα. Οι "σκαιές πύλες" στην ελληνική μυθολογία είναι πύλες τις οποίες διαβαίνει ο ψυχοπομπός Ερμής μαζί με την ψυχή που καθοδηγεί για την Αχερουσία λίμνη. Είναι οι Δυτικές Πύλες (εξ αριστερών, καθώς οι αρχαίοι προσευχόταν στραμμένοι προς τον βορά )Ιλ. α'500 <και λάβε γούνων σκαιῆι , (αριστερά) δεξιτερῆι δ' ἂρ...> .
Φρειδερείκος Χίλλερ φον Γκέρτρινγκεν

Ο Φρειδερείκος Χίλλερ φον Γκέρτρινγκεν (πλήρες όνομα στα γερμανικά: "Friedrich Hiller von Gaertringen", 1864-1947) ήταν Γερμανός αρχαιολόγος.

Το 1900 διορίστηκε καθηγητής στο Πανεπιστήμιο του Βερολίνου και υπήρξε μέλος της Ακαδημίας των Επιστημών του Βερολίνου. Κατά τον εορτασμό της 25ετηρίδας του Πανεπιστημίου Αθηνών ανακηρύχθηκε επίτιμος διδάκτωρ της φιλοσοφίας. Από το 1895 εξέδιδε το περιοδικό «Ελληνική Επιγραφική» και υπήρξε συνεργάτης της μεγάλης συλλογής των ελληνικών επιγραφών «Ελληνικαί επιγραφαί».

Στο συγγραφικό του έργο περιλαμβάνονται τα έργα «Ανασκαφαί εν Ελλάδι», «Θήρα, καταμετρήσεις και ανασκαφαί» που περιλαμβάνονται, σε τρεις τόμους, τα αποτελέσματα των αρχαιολογικών ερευνών στη Σαντορίνη. Το 1933 ονομάσθηκε «εταίρος» της Ακαδημίας Αθηνών.

Εκτενής αναφορά στο έργο του Χίλλερ περιλήφθηκε σε δημοσίευση του ακαδημαϊκού Ι. Καλιτσουνάκη που περιέχεται στα πρακτικά της Ακαδημίας Αθηνών τ.22ος, σ.335-338.
Βικτόρια Γούντχαλ

Η Βικτόρια Γούντχαλ ("Victoria Woodhull", 23 Σεπτεμβρίου 1838 - 9 Ιουνίου 1927) ήταν σημαντική προδρομική μορφή του φεμινιστικού κινήματος των ΗΠΑ. Αν και χρονικά τοποθετείται στο «πρώτο κύμα» φεμινιστριών, οι αντιλήψεις της ήταν πολύ ριζοσπαστικότερες. Είναι γνωστή κυρίως ως η πρώτη γυναίκα που έθεσε υποψηφιότητα για το αξίωμα του προέδρου, σε μια εποχή που οι γυναίκες δεν επιτρεπόταν καν να ψηφίσουν, καθώς για την πρώτη δημοσίευση του Κομμουνιστικού Μανιφέστου στη χώρα.
Γιώργος Κούτουλας

Ο Γιώργος Κούτουλας (9 Φεβρουαρίου 1967) είναι παλαίμαχος Έλληνας διεθνής ποδοσφαιριστής, ο οποίος αγωνιζόταν ως αμυντικός και το μεγαλύτερο διάστημα της καριέρας του αγωνίστηκε στην ΑΕΚ.
Πύλιος

Στην ελληνική μυθολογία με το όνομα Πύλιος είναι γνωστός ένας γιος του θεού Ηφαίστου. Κάποτε που ο Πύλιος επισκεπτόταν τη νήσο Λήμνο, κατάφερε να θεραπεύσει τον Φιλοκτήτη από τη "φαγέδαινα" (γάγγραινα) του ποδιού του. Ως αντάλλαγμα, ο Φιλοκτήτης έμαθε στον Πύλιο την τέχνη της τοξοβολίας.
Χάντορφ

<br>

thumb|287x287px|Ο λουθηρανικός ναός του Αγίου Παύλου.
Το Χάντορφ (αγγλ:"Hahndorf") είναι μια μικρή αυστραλιανή κωμόπολη στην πολιτεία της Νότιας Αυστραλίας, μισή ώρα περίπου μακριά από την πρωτεύουσα της πολιτείας, Αδελαΐδα.
Τζούλιο Αντρεότι

Ο Τζούλιο Αντρεότι (Ιταλικά: "Giulio Andreotti", 14 Ιανουαρίου 1919 – 6 Μαΐου 2013) ήταν Ιταλός δημοσιογράφος, συγγραφέας και Χριστιανοδημοκράτης πολιτικός. Διετέλεσε Πρωθυπουργός της Ιταλίας τρεις φορές (1972-73, 1976-79, 1989-92), κατηγορήθηκε ότι συνεργάστηκε με τη Μαφία, καταδικάστηκε σε φυλάκιση για το λόγο αυτό, όμως κατόπιν αθωώθηκε. Στην Ιταλία αποκαλείται συχνά "Divo Giulio" (από το λατινικό "Divus Iulius", θεϊκός Ιούλιος, επίθετο που αποδιδόταν στον Ιούλιο Καίσαρα), λόγω της σπουδαιότητας της παρουσίας του στα μεταπολεμικά πολιτικά πράγματα της Ιταλίας.
Φρέντερικ Τσιλούμπα

Ο Φρέντερικ Τσιλούμπα ("Frederick Jacob Titus Chiluba", 30 Απριλίου 1943 - 18 Ιουνίου 2011) ήταν πολιτικός από τη Ζάμπια. Υπήρξε πρόεδρος της χώρας για την περίοδο από το 1991 ως το 2002.
Πυραίχμης

Στην ελληνική μυθολογία με το όνομα Πυραίχμης είναι γνωστά τα παρακάτω τρία πρόσωπα:

# Ο αρχηγός των Παιόνων κατά τον Τρωικό Πόλεμο, σύμμαχος των Τρώων. Ο Πυραίχμης σκότωσε τον Εύδωρο, σύμβουλο του Πατρόκλου, αλλά στη συνέχεια σκοτώθηκε ο ίδιος, είτε από τον Πάτροκλο, είτε από τον Διομήδη, και ενταφιάσθηκε στην Τροία. Αυτός ο Πυραίχμης αναφέρεται στην "Ιλιάδα" (Β 848, Π 287).
# Το πρόσωπο που βοήθησε τον `Οξυλο να κατανικήσει τους Ηλείους.
# Βασιλιάς της Ευβοίας, ο οποίος εξεστράτευσε κατά της Βοιωτίας, αλλά νικήθηκε από τον Ηρακλή. Ο Πυραίχμης διαμελίσθηκε από άλογα κοντά σε ένα ρυάκι που ονομαζόταν «Ηράκλειος». Υποτίθεται ότι κάθε φορά που άλογα έπιναν από το νερό αυτό, ακουγόταν μέσα από το ρυάκι ένα χρεμέτισμα.
Τομάζο Μπέρνι

O Τομάζο Μπέρνι είναι Ιταλός ποδοσφαιριστής που αγωνίζεται ως τερματοφύλακας και ανήκει στην Λάτσιο.
Αλέξιος Α΄ Μέγας Κομνηνός

Ο Αλέξιος Α΄ Μέγας Κομνηνός (1182 - 1 Φεβρουαρίου 1222) υπήρξε ο ιδρυτής της Αυτοκρατορίας της Τραπεζούντας από το 1204 ως το 1222. Ήταν ο μεγαλύτερος γιος του βυζαντινού αξιωματούχου Μανουήλ Κομνηνού και της Ρουσουδάν των Βαγρατιδών, κόρης του βασιλιά της Γεωργίας Γεωργίου Γ΄. Ήταν εγγονός του Βυζαντινού Αυτοκράτορα Ανδρόνικου Α΄ Κομνηνού, ο οποίος μετά από στάση, καθαιρέθηκε και εκτελέστηκε το 1185. Ο Μανουήλ τυφλώθηκε κατά τη διάρκεια της στάσης και πιθανόν να πέθανε, πάντως το σίγουρο είναι ότι δεν μνημονεύεται σε καμία ιστορική πηγή στο εξής. Είχε δυο γιους, τους «καίσαρες» Αλέξιο και Δαυίδ. Η μητέρα του Ρουσουδάν κατέφυγε ή στη Γεωργία ή στις νότιες ακτές του Εύξεινου Πόντου.
Οι Ηλίθιοι

Οι Ηλίθιοι (Αγγλ. "Fools") είναι ο τίτλος ενός θεατρικού έργου του Αμερικανού συγγραφέα Νιλ Σάιμον. Πρόκειται για μια ανάλαφρη ρομαντική κωμωδία που διαδραματίζεται σε ένα χωριουδάκι της Ουκρανίας στα τέλη του 1800.
Χατζή Νταούτ Φαρκούχ

Ο Χατζή Νταούτ Φαρκούχ ή Χατζή Δαούτ Φαρκούχ (1847 - 1925) ήταν Έλληνας τραπεζίτης από τη Συρία.

Γεννήθηκε το 1847 στη Συρία και αργότερα το 1861 εγκαταστάθηκε στη Σμύρνη. Εκεί ασχολήθηκε με το εμπόριο και πολύ σύντομα αναδείχθηκε μεγάλος επιχειρηματίας και από τους σπουδαιότερους μεγαλέμπορους της Μικράς Ασίας. Ασχολούμενος και με τραπεζικές εργασίες σύντομα αναδείχθηκε και μεγάλος τραπεζίτης.

Ο Χ"Νταούτ Φαρκούχ αναμίχθηκε και με τα κοινά της πόλης όπου και ανέπτυξε πολύ αξιόλογη δράση συνεισφέροντας οικονομικά σε πολλά ευαγή ιδρύματα. Σημαντικότερη εξ όλων ήταν η ετήσια οικονομική συνεισφορά του στη συντήρηση των εκπαιδευτηρίων, ναών και ειδικότερα της Ευαγγελικής Σχολής Σμύρνης. Πέθανε το 1925.
Γερέμια Ταμπάι

Ο Σερ Γερέμια Ταμπάι (Sir Ieremia Tienang Tabai, 16 Δεκεμβρίου 1950-) είναι πολιτικός από το Κιριμπάτι. Ήταν πρώτος πρόεδρος της νησιωτικής χώρας, από το 1979 ως το 1991, με μια μικρή διακοπή από το 1982 ως το 1983. Έχει περιγραφεί ως ο ικανότερος ηγέτης των χωρών του Ειρηνικού. Το 1982 τιμήθηκε με τον τίτλο του Ιππότη. Ήταν μέλος του Εθνικού Προοδευτικού Κόμματος.
Κένεθ Καούντα

-->
Ο Κένεθ Καούντα ("Kenneth David Buchizya Kaunda", 1924 - 2021), γνωστός και με τα αρχικά KK ήταν πολιτικός από τη Ζάμπια. Αγωνίστηκε για την ανεξαρτησία της χώρας από το Ηνωμένο Βασίλειο. Υπήρξε ο πρώτος πρόεδρος της χώρας, για το διάστημα από το 1964 ως το 1991. Κυβέρνησε ένα μονοκομματικό κράτος και στη διάρκεια της διακυβέρνησής του η χώρα αντιμετώπισε οικονομικά προβλήματα λόγω της Κρίσης του Πετρελαίου το 1973. Έπειτα από διεθνείς πιέσεις, ο Καούντα υποχρεώθηκε να προβεί σε μεταρρυθμίσεις και στη νομιμοποίηση των πολιτικών κομμάτων το 1991. Το 1999 και για βραχύβιο χρονικό διάστημα του αφαιρέθηκε η ζαμπιανή υπηκοότητα.
Κώστας Λουμπούτης

Ο Κώστας Λουμπούτης (10 Ιουνίου 1979) είναι Έλληνας πρώην διεθνής ποδοσφαιριστής που αγωνιζόταν ως αριστερός οπισθοφύλακας (μπακ).
Τεατάο Τεανάκι

Ο Τεατάο Τεανάκι ("Teatao Teannaki", 1935 ή 1936 – 11 Οκτωβρίου 2016) ήταν πολιτικός από το Κιριμπάτι. Υπήρξε πρόεδρος από το 1991 ως το 1994. Υπηρέτησε και ως αρχηγός του Εθνικού Προοδευτικού Κόμματος.
Πυλάργη

Στην ελληνική μυθολογία με το όνομα Πυλάργη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Πυλάργης ήταν η Πιερία. Η Πυλάργη παντρεύτηκε τον γιο του Αιγύπτου `Ιδμωνα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Αδίτη

Στην ελληνική μυθολογία με το όνομα Αδίτη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Αδίτης ήταν η Πιερία, και επομένως η Αδίτη ήταν ομοθαλής αδελφή της Ακταίης, της Διωξίππης, της Ποδάρκης, της Πυλάργης και της Ωκυπέτης. Η Αδιάντη παντρεύτηκε τον γιο του Αιγύπτου Μενάλκη και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Αδιάντη

Στην ελληνική μυθολογία με το όνομα Αδιάντη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Αδιάντης ήταν η Έρση, και επομένως η Αδιάντη ήταν ομοθαλής αδελφή μόνο της Ιπποδίκης. Η Αδιάντη παντρεύτηκε τον γιο του Αιγύπτου Δαΐφρονα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Αμυμώνη

Στην ελληνική μυθολογία με το όνομα Αμυμώνη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Αμυμώνης ήταν η Ευρώπη, και επομένως η Αμυμώνη ήταν ομοθαλής αδελφή της Αγαύης ή Αγαυής, της Αυτομάτης και της Σκαιής. Η Αμυμώνη, κατά την επικρατούσα εκδοχή, παντρεύτηκε τον γιο του Αιγύπτου Εγκέλαδο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες. Ωστόσο, το όνομά της (που σημαίνει «αθώα») την ταυτίζει ίσως με την Υπερμήστρα, τη μόνη Δαναΐδα που δεν δολοφόνησε τον σύζυγό της.

Πριν από τον γάμο της, λίγο μετά την άφιξή της στο Άργος, η Αμυμώνη πρωταγωνίστησε σε ένα ερωτικό περιστατικό με τον θεο Ποσειδώνα, όταν η κόρη είχε σταλεί με αδελφές της να βρουν νερό. Ο Ποσειδώνας είχε αποξηράνει όλες τις πηγές του κάμπου αφότου η Αργολίδα είχε περάσει στην προστασία της θεάς `Ηρας. Ωστόσο, έτυχε εκείνη την ημέρα να σώσει την Αμυμώνη από ένα Σάτυρο που ήθελε να τη βιάσει. Για να την κερδίσει, ο Ποσειδώνας της φανέρωσε επιπλέον τις περίφημες πηγές της Λέρνης, από τις οποίες υδρεύεται μέχρι και σήμερα ακόμα ο αργολικός κάμπος. Η Αμυμώνη και ο Ποσειδώνας απέκτησαν μαζί ένα γιο, τον Ναύπλιο.
Πάτρικ Ογκουνσότο

Ο Πάτρικ Ογκουνσότο (γεννημένος 19 Απριλίου 1983 στην Νιγηρία) είναι Νιγηριανός πρώην ποδοσφαιριστής. 

Άρχισε την καριέρα επίσημα στον ΑΠΟΕΛ στην ηλικία των 16. Μετά από έναν χρόνο έκανε την μεταγραφή στον Εργοτέλη Ηρακλείου, που έπαιξε στην τρίτη εθνική. Στην πρώτη του σεζόν, ο Ογκουνσότο σκόραρε 30 γκολ σε 32 παιχνίδια και βοήθησε την ομάδα του να πάει στην Β' Εθνική. Μετά από άλλο ένα βήμα, ο Πάτρικ σκόραρε 11 τέρματα σε 29 παιχνίδια στην Α΄ εθνική, αλλά η ομάδα κατέβηκε ξανά στην Β'. Ο Ογκουνσότο μετά έκανε την μεταγραφή του στο Βέλγιο στην ομάδα του Βέστερλο, όπου έγινε και ο τοπ σκόρερ με 20 τέρματα σε 31 ματς.

Στις 18 Ιανουαρίου 2008, Ο Ογκουνσότο επέστρεψε στον Εργοτέλη με ένα συμβόλαιο τριών χρόνων, μετά από μια προσέγγιση με την Ισπανική ομάδα της Κάδιθ. Τον Ιούλιο 2013 υπέγραψε στον Αχαρναϊκό, ενώ έμεινε ελεύθερος το Δεκέμβρη του ίδιου έτους. Στις αρχές του 2013 υπέγραψε συμβόλαιο συνεργασίας με την Αθλητική Ένωση Ερμιονίδας. Στην συνέχεια της καριέρας του αγωνίστηκε διαδοχικά σε Δόξα Τριλόφου, Μακεδονικό, Μέγα Αλέξανδρο Ιάσμου και Ποδοσφαιρικό Όμιλο Μουδανιών, στις μικρές κατηγορίες της Ελλάδας.
Νορμπέρ Ρατσιραχονάνα

Ο Νορμπέρ Ρατσιραχονάνα (Norbert Lala Ratsirahonana, 1938-) είναι πολιτικός από τη Μαδαγασκάρη, που χρημάτισε πρωθυπουργός του νησιωτικού κράτους και προσωρινός πρόεδρος από το 1996 ως το 1997.
Κώστας Νεμπεγλέρας

Ο Κώστας Νεμπεγλέρας (14 Απριλίου 1975) είναι Έλληνας πρώην διεθνής ποδοσφαιριστής, ο οποίος αγωνιζόταν στον χώρο της μεσαίας γραμμής, κυρίως ως αμυντικός μέσος. Ξεκίνησε την επαγγελματική του καριέρα το 1993 από τη Λάρισα και τελευταίος σταθμός της καριέρας του ήταν ο Ηρακλής Λάρισας στον οποίο ανήκε τη σεζόν 2019/20.
Οίκος των Χοενστάουφεν

Ο Οίκος των Χοενστάουφεν ήταν μια δυναστεία Γερμανών βασιλέων (1138 - 1254) που κυβέρνησε στην διάρκεια του Μεσαίωνα. Πριν την άνοδο στον Γερμανικό θρόνο ήταν από το 1079 Δούκες της Σουηβίας, κατόπιν διεκδίκησαν την Ιταλία, το Βασίλειο της Αρλ και την Αγία Ρωμαϊκή Αυτοκρατορία. Τρία μέλη της δυναστείας ο Φρειδερίκος Α΄ Βαρβαρόσσα (1155), ο Ερρίκος ΣΤ΄ της Αγίας Ρωμαϊκής Αυτοκρατορίας (1191) και ο Φρειδερίκος Β΄ Χοενστάουφεν (1220) στέφτηκαν Ρωμαίοι αυτοκράτορες. Οι Χοενστάουφεν διεκδίκησαν επίσης το Βασίλειο της Σικελίας (1194–1268) και το Βασίλειο της Ιερουσαλήμ (1225–1268). Οι Χοενστάουφεν παρουσίαζαν τον εαυτό τους σαν διαδόχους της Ρωμαϊκής αυτοκρατορίας και των παραδόσεων της.
Ανδρόνικος Α΄ Γίδος

Ο Ανδρόνικος Α΄ Γίδος (ή Γίδων) υπήρξε Αυτοκράτορας της Τραπεζούντας (1222-1235). Διαδέχτηκε τον γαμπρό του Αλέξιο Α΄, τον ιδρυτή της αυτοκρατορίας, ως κηδεμόνας του νεαρού γιου του Ιωάννη Α΄ Μεγάλου Κομνηνού.

Ο Ανδρόνικος Α΄ ανέλαβε το θρόνο σε μια περίοδο που η Τραπεζούντα ήταν υποτελής στους Σελτζούκους του Ικονίου, ύστερα από μια συνθήκη που είχε αναγκαστεί να υπογράψει ο προκάτοχός του. Ωστόσο αναφέρεται ότι, όταν το 1224 ο Σελτζούκος διοικητής της Σινώπης αιχμαλώτισε και λεηλάτησε ένα πλοίο της Τραπεζούντας, ο Ανδρόνικος Α΄ επιτέθηκε εναντίον του τουρκικού στόλου, τον καταναυμάχησε και λεηλάτησε τα περίχωρα της Σινώπης. Στη συνέχεια νίκησε και αιχμαλώτισε στη μάχη του Χορτοκοπίου τον Σελτζούκο σουλτάνο Αλαεντίν Καϊκουμπάντ Α΄, ο οποίος για να πετύχει την απελευθέρωσή του, απάλλαξε την Τραπεζούντα από το φόρο υποτέλειας που του κατέβαλλε.

Στα τελευταία χρόνια της βασιλείας του Ανδρονίκου Α΄ οι Τραπεζούντιοι συμμάχησαν με τους Μογγόλους της Περσίας, αλλά όταν οι τελευταίοι ηττήθηκαν από τους Σελτζούκους, ο Ανδρόνικος Α΄ έγινε πάλι φόρου υποτελής των σουλτάνων του Ικονίου.
Ζοζέφ Λουί Λαγκράνζ

Ο Ζοζέφ Λουί Λαγκράνζ ("Joseph-Louis Lagrange" ή "Giuseppe Lodovico Lagrangia", 25 Ιανουαρίου 1736 – 10 Απριλίου 1813) ήταν Ιταλός μαθηματικός, φυσικός και αστρονόμος, που έζησε το μεγαλύτερο μέρος της ζωής του στην Πρωσία και τη Γαλλία. Έκανε πολύ σημαντικές μελέτες συνεισφέροντας σε όλα τα πεδία της μαθηματικής ανάλυσης, στη θεωρία αριθμών, αλλά και στην κλασσική μηχανική και ουράνια μηχανική.

Το 1766, κατόπιν υποδείξεως του Όιλερ και του ντ' Αλαμπέρ, διαδέχτηκε τον πρώτο στη θέση του διευθυντή Μαθηματικών στην Πρωσική Ακαδημία Επιστημών, στο Βερολίνο, θέση όπου παρέμεινε για είκοσι χρόνια, παράγοντας μεγάλο έργο και κερδίζοντας πολλά βραβεία.

Η πραγματεία του Λαγκράνζ στην αναλυτική μηχανική ("Traité de Μécanique Αnalytique"), που γράφτηκε στο Βερολίνο και εκδόθηκε το 1788, ήταν η πιο συστηματική μελέτη της κλασσικής μηχανικής από την εποχή του Νεύτωνα και αποτέλεσε τη βάση της μετέπειτα εξέλιξης της μαθηματικής φυσικής στον δέκατο ένατο αιώνα.

Οι γονείς του Λαγκράνζ ήταν Ιταλοί, αν και ο προ-παππούς του, από το γενεαλογικό δένδρο του πατέρα του, ήταν Γάλλος. Το 1787, στην ηλικία των 51, ​​μετακόμισε από το Βερολίνο στη Γαλλία και έγινε μέλος της Γαλλικής Ακαδημίας. Παρέμεινε στη Γαλλία μέχρι το τέλος της ζωής του. Επομένως, ο Λαγκράνζ εναλλακτικά θεωρείται Γάλλος και Ιταλός επιστήμονας. Ο Λαγκράνζ επέζησε της Γαλλικής Επανάστασης και έγινε ο πρώτος καθηγητής της ανάλυσης στο Πολυτεχνείο École μετά το άνοιγμά του το 1794. Ο Λαγκράνζ διορίστηκε γερουσιαστής το 1799, και ο Ναπολέων του έδωσε τον τίτλο της Λεγεώνα της Τιμής το 1803 και τον έκανε Κόμη της αυτοκρατορίας το 1808.

Είναι θαμμένος στο Πάνθεον και το όνομά του εμφανίζεται ανάμεσα στα 72 ονόματα που είναι χαραγμένα στον Πύργο του Άιφελ.
Άντον Πραιτόριους

Ο Άντον Πραιτόριους ("Anton Praetorius", Λίπσταντ, Γερμανία, 1560 - Λάουντενμπαχ, 6 Δεκεμβρίου 1613) ήταν Γερμανός ιερέας, καλβινιστής θεολόγος, συγγραφέας και αγωνιστής εναντίον των δικών μαγισσών και των βασανιστηρίων.
Πανεπιστήμιο της Μπολόνια

Το Πανεπιστήμιο της Μπολόνια (λατινικά / ιταλικά: "Alma Mater Studiorum - Università di Bologna", UNIBO) είναι το παλαιότερο σε λειτουργία πανεπιστήμιο του κόσμου και το δεύτερο μεγαλύτερο πανεπιστήμιο στην Ιταλία. 

Ήταν πιθανότατα το πρώτο πανεπιστήμιο που ιδρύθηκε στο δυτικό κόσμο. Το πανεπιστήμιο της Μπολόνια αναφερόταν σε πηγές σύγχρονες του Αυτοκράτορα της Αγίας Ρωμαϊκής Αυτοκρατορίας, Φρειδερίκου Α΄ Μπαρμπαρόσα, ότι ιδρύθηκε το 1158. Κατά τον 19o αιώνα, όμως, μια επιτροπή ιστορικών με επικεφαλής τον Ιωσήφ Καρντούτσι ("Carducci") υπολόγισε την ίδρυση του πανεπιστημίου παλαιότερα, στο 1088, μία χρονολογία που το καθιστά αναμφισβήτητα το μακροβιότερο πανεπιστήμιο στον δυτικό κόσμο. Το Πανεπιστήμιο της Μπολόνια έχει διακριθεί ιδιαίτερα στους τομείς της διδασκαλίας του Κανονικού και του Αστικού Δικαίου και είναι σήμερα ένα από τα σημαντικότερα πανεπιστήμια στην Ευρώπη.
Ιωάννης Δεσποτόπουλος

O Ιωάννης Δεσποτόπουλος ή Jan Despo (Σμύρνη, 7 Ιανουαρίου 1903 - Αθήνα, 1 Οκτωβρίου 1992) ήταν Έλληνας, διεθνούς φήμης και πρωτοπόρος αρχιτέκτων και πολεοδόμος, καθηγητής του ΕΜΠ.
Γιώργος Σταφέτας

Ο Γιώργος Σταφέτας είναι Έλληνας τενόρος.
Μανουήλ Α΄ Μέγας Κομνηνός

Ο Μανουήλ Α΄ Μέγας Κομνηνός (περίπου 1218-1263), υπήρξε Αυτοκράτορας της Τραπεζούντας από το 1238 ως το 1263. Ήταν γιος του Αλεξίου Α' Μεγάλου Κομνηνού και ένας από τους πλέον δραστήριους Αυτοκράτορες. Ο χρονογράφος Μιχαήλ Πανάρετος τον ονομάζει «στρατηγικότατον» και «ευτυχέστατον».

Στο διπλωματικό πεδίο, ανέπτυξε σχέσεις με τον Πάπα της Ρώμης και απεσταλμένοι του πήγαν στην αυλή του Λουδοβίκου Θ' της Γαλλίας για να ζητήσουν νύφη για τον ίδιο.
Πατριώτες της Μικρονησίας

Το Patriots of Micronesia ("Πατριώτες της Μικρονησίας"), γνωστός και με τον τίτλο Across all Micronesia, είναι ο εθνικός ύμνος της των Ομοσπόνδων Πολιτειών της Μικρονησίας. Καθιερώθηκε το 1991, αντικαθιστώντας τον ύμνο "Preamble ", ο οποίος χρησιμοποιούνταν από την εποχή της ανεξαρτησίας, το 1979. Η μελωδία είναι ενός γερμανικού φοιτητικού τραγουδιού, με το όνομα "Ich hab' mich ergeben" (ο οποίος ήταν επίσης ο ανεπίσημος ύμνος της Δυτικής Γερμανίας από το 1949 ως το 1952). Οι στίχοι επίσης βασίζονται σε κάποια μετάφραση αυτού του τραγουδιού.
Αβαντίδας

Ο Αβαντίδας, ήταν τύραννος της Σικυώνος. Κατέλαβε την εξουσία το 264 π.Χ. αφού προηγουμένως σκότωσε τους αντιπάλους του, ανάμεσα τους και τον Κλεινία, πατέρα του περίφημου Αράτου. Ο ίδιος ο Άρατος που ήταν τότε μόλις 7 ετών κατάφερε να φυγαδευτεί στο Άργος, από την αδελφή του Αβαντίδα. 

Παρά το τυραννικό καθεστώς του, ο Αβαντίδας κατάφερε και παρέμεινε στην εξουσία επί 13 χρόνια. Δολοφονήθηκε από συνωμότες ενόσω παρακολουθούσε μαθήματα διαλεκτικής φιλοσοφίας, στην αγορά, το 251 π.Χ.. Εν τούτοις οι συνομώτες δεν κατάφεραν να καταλύσουν την τυραννία γιατί τον Αβαντίδα διαδέχθηκε ο πατέρας του, Πασέας, ο οποίος είχε ιδρύσει το περίφημο φερώνυμο "γυμνάσιο" (γυμναστήριο) της Σικυώνος. Τελικά όμως δολοφονήθηκε και αυτός από τον Νικοκλή, ο οποίος αντί να καταλύσει τη τυραννία για την οποία στασίασε, επεδίωξε να αναγορευθεί ο ίδιος τύραννος ακόμη πιο τραχύς από τον Αβαντίδα.

Γενικά το όνομα του Αβαντίδα χαρακτηρίζει μια από τις πλέον οδυνηρές και ταραχώδεις εποχές στην ιστορία της Σικυώνος.
Φυτογραφία

Η Φυτογραφία αποτελεί ιδιαίτερο κλάδο της Βοτανικής της οποίας κύριο αντικείμενο μελέτης είναι η γενική περιγραφή των φυτών (εξωτερική μορφολογία). Προκειμένου όμως μια φυτογραφία να είναι πλήρης θα πρέπει να περιγράφει με κάθε λεπτομέρεια, χρησιμοποιώντας την κατάλληλη επιστημονική ορολογία, (παράλληλα με τη κοινή ονομασία), τόσο το υπέργειο τμήμα ενός φυτού όσο και το υπόγειο τμήμα του. Ιδιαίτερα δε τα όργανα πολλαπλασιασμού όπως τα άνθη, τα σπέρματα, οι κόνδυλοι, τα ριζώματα κλπ. που θα πρέπει να περιγράφονται καθ΄ όλο το στάδιο της πλήρους ανάπτυξης αυτού.

Σημειώνεται ότι σε όποιες περιπτώσεις κρίνεται σκόπιμο θα πρέπει να υφίσταται περιγραφή και του προγενέστερου σταδίου ή των μετέπειτα σταδίων της πλήρους ανάπτυξης ενός φυτού. Για την ολοκλήρωση δε της περιγραφής αυτής θα πρέπει να συνοδεύεται με αναγκαίες εικόνες, σχέδια, διαγράμματα, χάρτες κ.λπ. τουλάχιστον έγχρωμα.

Αποσπασματικά τμήματα της φυτογραφίας ανά φυτό περιέχουν πολλές εγκυκλοπαίδειες, και ιδιαίτερα διάφορα εγχειρίδια και λεξικά της Βοτανικής και της Βιολογίας.
Αντρέας Όγκρις

Ο Αντρέας Όγκρις είναι παλαίμαχος Αυστριακός διεθνής ποδοσφαιριστής που αγωνιζόταν ως επιθετικός.
Γεώργιος Μπαϊμπάς

Ο Γεώργιος Μπαϊμπάς (1848 - 1917) ήταν Έλληνας και ένας από τους σπουδαιότερους δημάρχους του Αγρινίου κατά το διάστημα από το 1899 έως το 1907.

Ο Γεώργιος Μπαϊμπάς ήταν γιος του εύπορου Ιωάννη Μπαϊμπά ο οποίος καταγόταν από το ορεινό χωριό Κόνισκα. Ο Γεώργιος αναδείχτηκε σε έναν από τους σημαντικότερους άνδρες της πόλης με μεγάλη περιουσία και δημοφιλία. Εκλέχτηκε δήμαρχος το 1899 και ήταν ο άνθρωπος που συνέχισε το μεγάλο έργο του σημαντικότερου έως τότε δημάρχου Μιχαήλ Μπέλλου. Συγκεκριμένα, ολοκλήρωσε τη διάνοιξη της κεντρικής κάθετης αρτηρίας της πόλης (σημερινή οδός Παπαστράτου) που είχε σχεδιαστεί και ξεκινήσει από τον Μπέλλο. Επίσης διαμόρφωσε τον σημαντικό δρόμο που ενώνει την κεντρική πλατεία της πόλης με την πλατεία των Καραπανέικων, ο οποίος φέρει σήμερα το όνομά του. Σημαντικό έργο υπήρξε και η κατασκευή τριών γεφυριών σε κεντρικά σημεία της πόλης όπου διέρχονταν εκείνη την εποχή ρέματα, ενώ ασχολήθηκε πολύ και με το θέμα της υδροδότησης. Η θητεία του θεωρείται καθοριστική για την ιστορία της πόλης αφού έκανε έργα υποδομής που βοήθησαν στην παραπέρα εξέλιξή της.
Ταλάλ Ελ Καρκουρί

Ο Ταλάλ Ελ Καρκουρί (αραβ:طلال القرقوري) είναι Μαροκινός πρώην ποδοσφαιριστής που αγωνιζόταν στη θέση του κεντρικού αμυντικού.
Ανδρέας Σωτηρίου

O Ανδρέας Σωτηρίου είναι Κύπριος παλαίμαχος διεθνής ποδοσφαιριστής, που αγωνιζόταν ως επιθετικός.
Δήμος Λεχαινών

Ο Δήμος Λεχαινών ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδραβίδας - Κυλλήνης.

Βρισκόταν στο βορειοδυτικό τμήμα του νομού. Ο δήμος είχε μόνιμο πληθυσμό 6.010 κατοίκους (απογραφή 2001) και καταλάμβανε έκταση 60.411 στρεμμάτων. Έδρα του ήταν τα Λεχαινά, από τα οποία πήρε και την ονομασία του.
Ο κατά φαντασίαν ασθενής

"Le Malade imaginaire", πίνακας του [[Ονορέ Ντομιέ]] (1879)
Ο κατά φαντασίαν ασθενής (Γαλλ. "Le malade imaginaire") είναι ένα θεατρικό έργο του Μολιέρου. Είναι το τελευταίο δημιούργημα του διάσημου συγγραφέα και παίχτηκε για πρώτη φορά στο Παλαί-Ρουαγιάλ, στις 10 Φεβρουαρίου του 1673. Κατά ιστορική ειρωνεία, ο Μολιέρος κατέρρευσε επί σκηνής στην τέταρτη παράσταση του έργου και πέθανε μετά από λίγες ώρες. Αποτελείται από τρεις πράξεις και στην αυθεντική του εκδοχή περιελάμβανε χορευτικά νούμερα και μουσικά ιντερλούδια που συνέθεσε ο Γάλλος συνθέτης Μαρκ-Αντουάν Σαρπαντιέ.
Ελληνορώσων

Η συνοικία Ελληνορώσων βρίσκεται στο 7ο δημοτικό Διαμέρισμα του Δήμου Αθηναίων. Συνορεύει με τις συνοικίες Ερυθρός Σταυρός, Γηροκομείο, Αμπελόκηποι και το Νέο Ψυχικό. Κύριες οδικές αρτηρίες της συνοικίας είναι η οδός Καραθεοδωρή και η οδός Αδριανείου, που πήρε το όνομα της από το Αδριάνειο υδραγωγείο που βρισκόταν στην περιοχή. Η συνοικία Ελληνορώσων εξυπηρετειται από τον σταθμό του μετρό Κατεχάκη και από πολλές γραμμές λεωφορείων και τρόλλεϊ.
Ουίλιαμ Μέρεντιθ

O Ουίλιαμ Μέρεντιθ ("William Morris Meredith, Jr.", 9 Ιανουαρίου 1919 – 30 Μαΐου 2007) ήταν Αμερικανός ποιητής και καθηγητής. Αποφοίτησε από Πανεπιστήμιο του Πρίνστον το 1940 με Μπάτσελορ στις τέχνες. Διετέλεσε σύμβουλος για την ποίηση στη βιβλιοθήκη του Κογκρέσου από το 1978 έως το 1980.
Λυδία η Φιλιππησία

Η Αγία Λυδία η Φιλιππησία είναι Μικρασιάτισσα Aγία της Ορθόδοξης και της Καθολικής Εκκλησίας.

Το Βαπτιστήριο-Ναός της Αγίας Λυδίας, δίπλα στο Ζυγάκτη ποταμό όπου βαπτίσθηκε η Αγία (κοντά στους αρχαίους [[Φίλιπποι|Φιλίππους]]).
Η Λυδία ήταν έμπορος πορφύρας από τα Θυάτειρα της Μικράς Ασίας. Διέμενε στους Φιλίππους της Μακεδονίας, όπου κατηχήθηκε και βαπτίστηκε στις όχθες του ποταμού Ζυγάκτη μαζί με όλη την οικογένειά της από τον Απόστολο Παύλο (Πράξεις των Αποστόλων, κεφ. 16). Αποτέλεσε την πρώτη Ευρωπαία Xριστιανή, καθώς ήταν η πρώτη που βαπτίσθηκε επί ευρωπαϊκού εδάφους.

Η μνήμη της τιμάται στις 20 Μαΐου από την Ορθόδοξη Εκκλησία και στις 3 Αυγούστου από την Καθολική Εκκλησία.

Ναοί αφιερωμένοι σε αυτήν υπάρχουν στον οικισμό Λυδία Καβάλας (Ιερό Προσκύνημα Βαπτιστήριο Αγίας Λυδίας της Φιλιππησίας), αλλά και στην Ασπροβάλτα.
Αρχαία Ήπειρος

thumb|300px|right|"Χάρτης της Ηπείρου. Με πορτοκαλί σημειώνονται τα σύνορα της περιοχής, ενώ με μαύρο τα σύγχρονα σύνορα κρατών. Με κόκκινο σημειώνονται τα αρχαία ονόματα πόλεων."
[[Τετράδραχμο]] της Ηπείρου. 2ος - 1ος αι. π.Χ.

Η Ήπειρος ήταν αρχαίο ελληνικό βασίλειο στο βορειοδυτικό σύνορο της Αρχαίας Ελλάδας. Η λέξη "" ετυμολογικώς προέρχεται από τη δωρική έκφραση "ΑΠΕΙΡΟΣ ΧΩΡΑ" . Η λέξη "ΑΠΕΙΡΩΤΑΝ" που αναγράφεται στα αρχαία νομίσματα είναι η δωρική γενική "των Ηπειρωτών". Η Ήπειρος κατά την Αρχαιότητα εκτεινόταν από τη σημερινή Πρέβεζα νοτίως έως την Εγνατία ρωμαϊκή οδό, δηλαδή τον ποταμό Σκούμπιν, γνωστό στην αρχαιότητα ως Γενούσο, που περνάει από το Ελμπασάν της Αλβανίας. Αυτό προκύπτει από κείμενο του γεωγράφου Στράβωνα H Αρχαία Ήπειρος αποτέλεσε υπολογίσιμο κράτος που κατείχε κατά κύριο λόγο την ευρύτερη περιοχή της Ηπείρου. Οι τρεις βασικές φυλές που κατοίκησαν την περιοχή ήταν οι Χάονες στα βορειοδυτικά, οι Μολοσσοί στο κέντρο και οι Θεσπρωτοί στο νότο. Διακεκριμένη βασιλική οικογένεια που εμφανίστηκε κατά την ύστερη κλασική εποχή ήταν οι Αιακίδες, από τη φυλή των Μολοσσών. Μέλος της ήταν και ο διάσημος βασιλιάς που είναι γνωστός ως Πύρρος της Ηπείρου, ο επονομαζόμενος "Αετός της Ηπείρου". Κατά την ελληνιστική περίοδο η μορφή διακυβέρνησης μετατράπηκε σε δημοκρατία, μέχρι την κατάληψη της περιοχής από τους Ρωμαίους. Διάσημες αρχαίες πόλεις της Βόρειας Ηπείρου (έδαφος σημερινής Αλβανίας) ήταν η Απολλωνία, η Φοινίκη, η Επίδαμνος, και το Βουθρωτόν.

Διάσημες αρχαίες πόλεις της Νότιας Ηπείρου (έδαφος σημερινής Ελλάδος) ήταν (σε σημερινή γεωγραφική ταξινόμηση):
* (1) Νομός Ιωαννίνων: η Δωδώνη, Αρχαία Πασσαρών, 
* (2) Νομός Πρέβεζας: η Αρχαία Εφύρα (σημερινός Μεσοπόταμος), η Αρχαία Βερενίκη (σημερινό Μιχαλίτσι Πρέβεζας), η Αρχαία Κασσώπη (σημερινή Καμαρίνα), Αρχαίο Βουχέτιο (σημερινή Νέα Κερασούντα), Αρχαία Πανδοσία, Αρχαίο Όρραον (σημερινό Καστρί Γοργομύλου), Αρχαίες Βατίες (σημερινό Ριζοβούνι Πρέβεζας), η Αρχαία Ελάτρεια (σημερινός Ωρωπός) και η Αρχαία Νικόπολη (7 χλμ. πλησίον σημερινής Πρέβεζας).
* (3) Νομός Άρτας: η Αρχαία Αμβρακία.
* (4) Νομός Θεσπρωτίας: Αρχαία Ελέα Θεσπρωτίας, στη Χρυσαυγή Θεσπρωτίας, Αρχαία Γίτανα, στο Δρέπανο Θεσπρωτίας, Αρχαία Ελίνα (Δυμόκαστρο), στο Καραβοστάσι Πέρδικας Θεσπρωτίας, Αρχαία Φανοτή (Ντόλιανη), στον Παραπόταμο, Δήμος Ηγουμενίτσας.
Δήμος Τοπείρου

Ο Δήμος Τοπείρου είναι δήμος της Περιφέρειας Ανατολικής Μακεδονίας και Θράκης και καταλαμβάνει έκταση 312.493 στρεμμάτων. Έδρα του είναι το Εύλαλο.

Ο δήμος συστάθηκε με το 1997 με βάση το νόμο Καποδίστρια από τη συνένωση οκτώ πρώην κοινοτήτων, ενώ έμεινε ανέπαφος με το Πρόγραμμα Καλλικράτης. Έχει μόνιμο πληθυσμό 11.544 κατοίκους,
Safari

Ο Safari είναι ένας φυλλομετρητής Web ("Web browser") που παρέχεται με τους υπολογιστές Macintosh.

Αρχικά εκδόθηκε στις 7 Ιανουαρίου του 2003 ως συνοδευτικό λογισμικό μαζί με το λειτουργικό σύστημα της Apple, Mac OS X, έγινε εντέλει ο προκαθορισμένος φυλλομετρητής στο Mac OS X v10.3. Είναι επιπλέον ο σύγχρονος φυλλομετρητής του Apple iPhone, του iPad και του iPod touch.
Μιλέβα Μάριτς

Η Μιλέβα Μάριτς ("Милева Марић Ајнштајн", 19 Δεκεμβρίου 1875 - 4 Αυγούστου 1948) ήταν Σέρβα φυσικός και σύζυγος του Άλμπερτ Αϊνστάιν. Έχει υποστηρίξει πως βοήθησε τον Άλμπερτ Αϊνστάιν στις έρευνές του. Παραμένει μυστήριο αν ο ισχυρισμός της Μιλέβας Μάριτς είναι αληθινός.
Άλφρεντ Χέρσεϊ

Ο Άλφρεντ Χέρσεϊ ("Alfred Day Hershey", 4 Δεκεμβρίου 1908 - 22 Μαΐου 1997) ήταν Αμερικανός βακτηριολόγος και γενετιστής, βραβευμένος με βραβείο Νόμπελ Φυσιολογίας και Ιατρικής.
Μάζι Όκα

Ο Μάζι Όκα (), πραγματικό όνομα: Μασαγιόρι Όκα, 27 Δεκεμβρίου 1974) είναι Ιάπωνας ηθοποιός και δημιουργός οπτικών εφέ. Είναι περισσότερο γνωστός για το ρόλο του στην αμερικάνικη σειρά "Heroes", όπου υποδύεται τον "Χίρο Νακαμούρα". Πρόσφατα εμφανίστηκε στην ταινία "Get Smart" που βγήκε στους κινηματογράφους στις 20 Ιουνίου το 2008.
Ματζούρο

Η Ματζούρο (αγγλικά: "Majuro", έκταση 9,71 τ. χλμ.) είναι πρωτεύουσα και μεγαλύτερη πόλη των Νήσων Μάρσαλ. Είναι χαμηλή πόλη, με μέγιστο υψόμετρο 6 μ. Αριθμεί 25.400 κατοίκους με βάση στοιχεία του 2004. Είναι κτισμένη σε ομώνυμη ατόλλη έκτασης 295 τετραγωνικών χλμ., με 64 νησιά, τα οποία συνιστούν έναν επιμήκη οβάλ σχηματισμό. Συνδέεται αεροπορικώς με το Ναουρού.
Ποιμήν

Ο Ποιμήν ή Ποιμήν του Ερμά είναι ένα βιβλίο του 2ου μ.Χ. αιώνα που αποδίδεται στον Αποστολικό πατέρα Ερμά, και σώζεται μέχρι σήμερα. Το βιβλίο γράφτηκε στη Ρώμη στα ελληνικά.
Αλέξιος Β΄ Μέγας Κομνηνός

Ο Αλέξιος Β’ Μέγας Κομνηνός (Σεπτέμβριος/Δεκέμβριος 1282 - 3 Μαΐου 1330) ήταν αυτοκράτορας της Τραπεζούντας από τις 16 Αυγούστου 1297 ως τις 3 Μαϊου1332 και ήταν ο μεγαλύτερος γιος του Ιωάννη Β' Μέγα Κομνηνού και της Ευδοκίας Παλαιολογίνας. Κατά τη διάρκεια της βασιλείας του αναδείχθηκε σε ικανό ηγεμόνα, ο οποίος εφαρμόζοντας δυναμική εσωτερική και εξωτερική πολιτική, χάρισε στο κράτος του σταθερότητα, ασφάλεια και οικονομική ευημερία. Στο εσωτερικό δεν ανέχθηκε τις αυθαιρεσίες της αριστοκρατίας και ανέδειξε την Τραπεζούντα στον σπουδαιότερο εμπορικό κόμβο της περιοχής. Επίσης αντιμετώπισε με επιτυχία τις εισβολές των Τουρκομάνων, διεύρυνε τα σύνορα της αυτοκρατορίας και χειρίστηκε με επιδεξιότητα τον ανταγωνισμό και τις απαιτήσεις Βενετών και Γενουατών. Η αυλή του ήταν κέντρο των γραμμάτων και των επιστημών και ο Αλέξιος Β΄ πέρασε στη λαϊκή φαντασία ως ο ήρωας που σκότωσε το δράκοντα που λυμαινόταν την περιοχή του Αχάντακα, στον Άγιο Κήρυκο 
μικρογραφία|Ο Αλέξιος Β΄ Μέγας Κομνηνός

| width="30%" | ΕπόμενοςΑνδρόνικος Γ' Κομνηνός
Τάκης Φωτόπουλος

Ο Τάκης Φωτόπουλος (Χίος, 14 Οκτωβρίου 1940), είναι Έλληνας πολιτικός φιλόσοφος, συγγραφέας, ακαδημαϊκός και θεωρητικός θεμελιωτής του προτάγματος της Περιεκτικής Δημοκρατίας, το οποίο επιχειρεί να συνθέσει τη σοσιαλιστική με τη δημοκρατική παράδοση και τα ριζοσπαστικά ρεύματα στα νέα κοινωνικά κινήματα (φεμινιστικό, οικολογικό κλπ) με στόχο μία εναλλακτική κοινωνική οργάνωση, βασισμένη στην ισοκατανομή της εξουσίας, την κατάργηση της οικονομίας της αγοράς και την άμεση δημοκρατία. Tο τελευταίο βιβλίο του είναι "The New World Order in Action: Volume 1: Globalization, the Brexit Revolution and the "Left"- Towards a Democratic Community of Sovereign Nations" (December 2016). Είναι διευθυντής του διεθνούς θεωρητικού περιοδικού "The International Journal of Inclusive Democracy", και ήταν τακτικός συνεργάτης της εφημερίδας "Ελευθεροτυπία" μέχρι που έκλεισε και συγγραφέας 23 βιβλίων και εκατοντάδων άρθρων, πολλά από τα οποία έχουν μεταφραστεί σε άλλες γλώσσες. Επίσης, συμμετείχε στο ελληνικό περιοδικό "Περιεκτική Δημοκρατία".
Τσέζαρε Παβέζε

Ο Τσέζαρε Παβέζε (ιταλικά: "Cesare Pavese", 9 Σεπτεμβρίου 1908 - 27 Αυγούστου 1950) ήταν Ιταλός ποιητής, μυθιστοριογράφος, κριτικός λογοτεχνίας και μεταφραστής που συγκαταλέγεται στους σημαντικότερους συγγραφείς του 20ού αιώνα στη χώρα του.
Πυλάδης

Στην ελληνική μυθολογία ο Πυλάδης ήταν πρώτος εξάδελφος και ο κυριότερος σύντροφος του Ορέστη.
Χουάν Ραμόν Ρότσα

O Χουάν Ραμόν Ρότσα (ισπανικά: "Juan Ramón Rocha") είναι Αργεντινός πρώην ποδοσφαιριστής γεννημένος στις 8 Μαΐου 1954 στην πόλη Σάντο Τομέ του Κορριέντες. Απέκτησε και την ελληνική υπηκοότητα μετά τη μακρόχρονη παραμονή του στην Ελλάδα. Αποτελεί το μοναδικό πρόσωπο που έχει συμμετάσχει και ως αθλητής και ως προπονητής στην ημιτελική φάση του Κυπέλλου Πρωταθλητριών με ελληνικό ποδοσφαιρικό σύλλογο.
Επιστολή προς Εφεσίους

Ο [[Ισαπόστολος]] [[Απόστολος Παύλος|Παύλος]], εικόνα από την Ιερά [[Μονή Σταυρονικήτα]]
Η Επιστολή προς Εφεσίους είναι μία από τις κανονικές επιστολές που φέρεται να έγραψε ο Απόστολος Παύλος η οποία και συμπεριλαμβάνεται ως ένα από τα 27 κανονικά βιβλία της Καινής Διαθήκης. Θεωρείται μία από τις πρώτες επιστολές που έστειλε ο Παύλος τις λεγόμενες "Επιστολές του δεσμωτηρίου", ή "Επιστολές της αιχμαλωσίας". Γράφτηκε όταν ο Παύλος ήταν ακόμα φυλακισμένος κατ΄ άλλους στη Ρώμη και κατ΄ άλλους στη Καισάρεια, μαζί με τις επιστολές Προς Φιλιππησίους, Προς Κολοσσαείς και Προς Φιλήμονα. Χρόνος συγγραφής θεωρείται το έτος 60 με 61 ενώ κατ' άλλους το 80 με 100 μ.Χ.
Θεός το Φρούριον Ημών

250px|thumb|right|To "Ein' Feste Burg" με την υπογραφή του Λούθηρου
Το «Θεός το Φρούριον ημών» ή «Θεός είναι το Φρούριο» (γερμ.: "Ein' feste Burg ist unser Gott") είναι ο πιο γνωστός από τους ύμνους που έγραψε ο Μαρτίνος Λούθηρος. Ο Λούθηρος έγραψε τους στίχους και συνέθεσε τη μουσική του ύμνου μεταξύ του 1527 και του 1529. Έχει μεταφραστεί στα αγγλικά (το λιγότερο εβδομήντα φορές), στα ελληνικά και σε πολλές άλλες γλώσσες . Οι στίχοι είναι μια διασκευή του Ψαλμού 46 της Αγίας Γραφής. Στα ελληνικά η κλασσική μεταφορά του ύμνου είναι το "Θεός το Φρούριον Ημών" στην καθαρεύουσα, ενώ στη δημοτική απαντάται με τον τίτλο "Θεός είναι το Φρούριο".

Το "Φρούριο ημών" είναι ένας από πιο αγαπημένους ύμνους της Λουθηρανικής και Προτεσταντικής παράδοσης. Έχει χαρακτηριστεί "Πολεμικός Ύμνος της Μεταρρύθμισης" για την επίδραση που είχε στην αύξηση της υποστήριξης προς τη Μεταρρύθμιση. Επίσης έχει προταθεί η χρησιμοποίησή του στις Ρωμαικαθολικές λειτουργίες.

Στα ελληνικά μεταφράστηκε από τον Ξενοφώντα Μόσχου.
Ερόλ Μπουλούτ

Ο Ερόλ Μπουλούτ είναι Τούρκος παλαίμαχος διεθνής ποδοσφαιριστής, που αγωνιζόταν ως αριστερός αμυντικός.
Σώτια Τσώτου

Η Σώτια Τσώτου (Λιβαδειά, 14 Μαΐου 1942 - Αθήνα, 10 Δεκεμβρίου 2011 ) ήταν σημαντική Ελληνίδα στιχουργός.
Θέατρο του Διονύσου

Το Θέατρο του Διονύσου ή Θέατρο Διονύσου Ελευθερέως είναι ο σημαντικότερος γνωστός υπαίθριος θεατρικός χώρος στην αρχαία Αθήνα και θεωρείται το πρώτο θέατρο του κόσμου. Βρισκόταν 3 περίπου μέτρα πάνω από το ναό και αποτελούσε μέρος του ιερού του Ελευθερέως Διονύσου που βρισκόταν στις νοτιοανατολικές παρυφές της Ακρόπολης και υπήρξε ο βασικός τόπος παράστασης του αττικού δράματος, αφού φιλοξενούσε τα Μεγάλα Διονύσια, τη μεγαλύτερη θεατρική γιορτή της πόλης των Αθηνών. Οι σωζόμενες τραγωδίες και κωμωδίες του 5ου και του 4ου π.Χ. αι. γράφτηκαν - τουλάχιστον οι περισσότερες - για να εκτελεστούν σε αυτόν τον χώρο. 

Η Ελληνική Αρχαιολογική Εταιρεία ξεκίνησε τις ανασκαφές στη περιοχή του θεάτρου το 1838 οι οποίες συνεχίστηκαν πολύ περισσότερο στο υπόλοιπο του 19ου αιώνα.
Μάριο Μπρέσκα

Ο Μάριο Μπρέσκα ("Mário Breška", 27 Δεκεμβρίου 1979) είναι βετεράνος Σλοβάκος διεθνής ποδοσφαιριστής.
The Velvet Underground

Οι The Velvet Underground ήταν ροκ συγκρότημα από την Νέα Υόρκη. Αν και δεν γνώρισε ιδιαίτερη εμπορική επιτυχία, θεωρείται ένα από τα πιο σημαντικά συγκροτήματα της εποχής του.
Νέα Παλάτια

Τα Νέα Παλάτια είναι οικισμός της Αττικής, κοντά στον Ωρωπό. Ανήκει διοικητικά στον Δήμο Ωρωπού, ενώ μέχρι πρόσφατα αποτελούσε έδρα της ομώνυμης κοινότητας. Ο πληθυσμός του είναι 2.723 κάτοικοι, σύμφωνα με την απογραφή του 2011. Τα Νέα Παλάτια δημιουργήθηκαν το 1923 από πρόσφυγες, προερχόμενους από τα Παλάτια της Προκοννήσου.

Πορεία του πληθυσμού:
Μαρκόπουλο Ωρωπού

Το Μαρκόπουλο είναι χωριό του παραθεριστικού συγκροτήματος Ωρωπίων. Βρίσκεται στο βόρειο άκρο του νομού Αττικής. Απέχει από την πρωτεύουσα 40 χλμ περίπου. Ανήκει διοικητικά στον Δήμο Ωρωπού, ενώ μέχρι πρόσφατα αποτελούσε έδρα της ομώνυμης κοινότητας. Σύμφωνα με την απογραφή του 2011 έχει 2.549 εγγεγραμμένους κατοίκους. Στο Μαρκόπουλο Ωρωπού ανήκει σημαντικό κομμάτι παραλίας της ευρύτερης περιοχής του Ωρωπού. Απλώνεται σε μήκος 4 χλμ και συγκεντρώνει χιλιάδες λουόμενους κατά την διάρκεια του καλοκαιριού.

Πορεία του πληθυσμού:
Χαλκούτσι

Το Χαλκούτσι είναι ο βορειότερος παραθαλάσσιος οικισμός της Βορειοανατολικής Αττικής, του Δήμου Ωρωπού. Κατά μήκος της ακτογραμμής βρίσκεται δυτικά της Σκάλας Ωρωπού και νότια του Δηλεσίου.

Έχει μικρή τοπική αγορά, θερινό κινηματογράφο και σχολικές εγκαταστάσεις, ενώ διαθέτει και χωμάτινο γήπεδο ποδοσφαίρου. Το τελευταίο αποτελεί έδρα της τοπικής ομάδας ποδοσφαίρου, του Α.Ο. Χαλκουτσίου, η οποία αγωνιζόταν το 2007 στην Γ' κατηγορία του ερασιτεχνικού πρωταθλήματος της Ένωσης Ποδοσφαιρικών Σωματίων Ανατολικής Αττικής.. Το λιμάνι του διέθετε παλιότερα μικρή τσιμεντένια προβλήτα στην όποια ελλιμενίζονταν αλιευτικά σκάφη, τα τελευταία χρόνια όμως δημιουργήθηκε νέος λιμενοβραχίονας, οπότε εξυπηρετούνται πλέον και αρκετά μικρά σκάφη αναψυχής.

Στη νότια είσοδό του Χαλκουτσίου βρίσκονται και οι εκβολές του Ασωπού, ο οποίος λόγω της υψηλής μόλυνσης που υφίστανται τα νερά του, καθιστά απαγορευτική την κολύμβηση στις παραλίες του χωριού που βρίσκονται κοντά στις εκβολές. Το χωριό γνωρίζει ιδιαίτερη άνθηση κατά τους θερινούς μήνες, οπότε και αυξάνεται ο πληθυσμός της περιοχής λόγω έλευσης παραθεριστών τόσο σε αυτό όσο και σε κοντινούς οικισμούς.

Τα τελευταία χρόνια ο πληθυσμός έχει αυξηθεί. Ο κόσμος προτιμάει να το επισκέπτεται για τις ωραίες εγκαταστάσεις του, αλλά και για το τοπίο του. Συνδυάζει βουνό με θάλασσα, ενώ υπάρχουν και κάποια κομμάτια πεδιάδας.

Πορεία του πληθυσμού:
Το Χαλκούτσι ανήκε μέχρι το 1912 στον Δήμο Ωρωπίων. Στην συνέχεια αποτέλεσε οικισμό της Σκάλας Ωρωπού εκτός από το μικρό διάστημα 1966-67 που αποτέλεσε ξεχωριστή κοινότητα.